PATVIRTINTA

Rokiškio rajono savivaldybės

mero 2024 m. vasario 15 d.

potvarkiu Nr. MV-84

**ROKIŠKIO RAJONO SAVIVALDYBĖS BIUDŽETINIŲ ŠVIETIMO ĮSTAIGŲ VADOVŲ DARBO APMOKĖJIMO SISTEMOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės biudžetinių švietimo įstaigų vadovų darbo apmokėjimo sistemos aprašas (toliau – Aprašas) nustato Rokiškio rajono savivaldybės (toliau – Savivaldybė) biudžetinių švietimo įstaigų vadovų (toliau – Švietimo įstaigos vadovas) darbo apmokėjimo principus, pareigybių lygius, pareiginės algos koeficiento dydžio nustatymo kriterijus, priemokų, skatinimo priemonių, pareiginės algos nustatymo atlikus tarnybinės veiklos vertinimą tvarką, materialinių pašalpų skyrimo tvarką.

2. Aprašas parengtas vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu, Lietuvos Respublikos darbo kodeksu, Darbo apmokėjimo sistemos nustatymo rekomendacijomis, patvirtintomis Lietuvos Respublikos Vyriausybės 2024 m. sausio 12 d. nutarimu Nr. 12 „Dėl Lietuvos Respublikos Vyriausybės 2023 m. lapkričio 8 d. nutarimo Nr. 857 „Dėl darbo apmokėjimo sistemos nustatymo rekomendacijų patvirtinimo“ pakeitimo“.

3. Apraše vartojamos sąvokos atitinka Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo (toliau – Įstatymas) ir Lietuvos Respublikos darbo kodekso sąvokas.

4. Darbo apmokėjimo sistema nustatoma vadovaujantis teisinio apibrėžtumo, teisėtų lūkesčių apsaugos ir visokeriopo darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ar šeiminės padėties, priklausymo politinėms partijoms, profesinėms sąjungoms ir asociacijoms, aplinkybių nesusijusių su darbuotojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.

5. Apraše vartojamos sąvokos:

5.1. **Švietimo įstaigos vadovas** – mokyklos arba švietimo pagalbos įstaigos vadovas;

5.2. **Mokyklos vadovas** – juridinio asmens, valstybės narės juridinio asmens ar kitos organizacijos padalinys, įsteigto Lietuvos Respublikoje teisės aktų nustatyta tvarka, kurio pagrindinė veikla yra formalusis arba (ir) neformalusis švietimas, vadovas;

5.3. **Švietimo pagalbos įstaigos vadovas** – įstaigos, kurios pagrindinė veikla – švietimo pagalbos teikimas, vadovas.

**II SKYRIUS**

**ŠVIETIMO ĮSTAIGŲ VADOVŲ PAREIGYBIŲ LYGIAI**

6. Švietimo įstaigų vadovų pareigybės priklauso biudžetinių įstaigų vadovų ir pavaduotojų pareigybių, priskiriamų A (A1 ir A2) lygiui, grupei.

7. A lygio pareigybėms būtinas ne žemesnis kaip aukštasis išsilavinimas:

7.1. A1 lygio – pareigybės, kurioms būtinas ne žemesnis kaip aukštasis universitetinis su magistro kvalifikaciniu laipsniu ar jam lygiaverte aukštojo mokslo kvalifikacija.

7.2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilyginta lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija.

8. Švietimo įstaigų vadovų pareigybių aprašymus tvirtina Rokiškio rajono savivaldybės meras (toliau – Savivaldybės meras) pagal Lietuvos Respublikos socialinės apsaugos ir darbo ministro patvirtintą Biudžetinių įstaigų darbuotojų, išskyrus mokytojus, pareigybių aprašymo metodiką.

9. Švietimo įstaigos vadovo pareigybės aprašyme nurodoma:

9.1. pareigybės grupė;

9.2. pareigybės pavadinimas;

9.3. konkretus pareigybės lygis;

9.4. specialieji reikalavimai, keliami šias pareigas einančiam darbuotojui (išsilavinimas, darbo patirtis, profesinė kvalifikacija ar kiti specialieji reikalavimai);

9.5. pareigybei priskirtos funkcijos.

**III SKYRIUS**

**ŠVIETIMO ĮSTAIGOS VADOVŲ DARBO UŽMOKESTIS**

10. Švietimo įstaigos vadovų darbo užmokestį sudaro:

10.1. pareiginė alga;

10.2. kintamoji dalis. Kintamoji dalis (nustatoma atlikus veiklos vertinimą už 2023[[1]](#footnote-1) metus ir galioja iki kasmetinio veiklos vertinimo už 2024 metus);

10.3. priemokos;

10.4. piniginė išmoka;

10.5. mokėjimas už darbą poilsio ir švenčių dienomis, nakties ir viršvalandinį darbą ar darbą, kai yra nukrypimų nuo normalių darbo sąlygų, budėjimą Lietuvos Respublikos darbo kodekso nustatyta tvarka;

11. Įstaigų vadovų pareiginė alga nustatoma pareiginės algos koeficientais. Pareiginės algos koeficiento vienetas yra lygus Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytam pareiginės algos (atlyginimo) baziniam dydžiui. Pareiginė alga apskaičiuojama atitinkamą pareiginės algos koeficientą dauginat ir pareiginės algos (atlyginimo) bazinio dydžio.

12 Įstaigos vadovo pareiginės algos koeficientą nustato savivaldybės meras pagal Įstatymą, Aprašą, atsižvelgdamas į Rokiškio rajono savivaldybės administracijos kuruojančio skyriaus pateiktą informaciją.

13. Įstaigos vadovo pareiginės algos pastovioji dalis sulygstama darbo sutartyje pagal Įstatymo ir Aprašo nuostatas.

14. Naujai priimamų Švietimo įstaigų vadovų ir pareiginės algos koeficientas nustatomas pagal Aprašo IV ar V skyrių.

15. Po 2024 m. sausio 1 d. Švietimo įstaigų vadovų pareiginės algos koeficientai perskaičiuojami iki 2024 m. sausio 1 d. gautą pareiginę algą padalijant iš Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio. Gautas koeficientas apvalinamas iki dešimt tūkstantųjų dalių. Darbuotojams iki 2024 m. sausio 1 d. nustatyta pareiginė alga negali būti sumažinta tol, kol jie eina tas pačias pareigas (jei nėra aplinkybių, dėl kurių pareiginė alga gali būti sumažinta).

16. Kintamoji dalis, atsižvelgiant į praėjusių metų veiklos vertinimą, gali siekti 40 procentų pareiginės algos dydžio.

17. Švietimo įstaigų vadovų darbo poilsio dieną, švenčių dieną, darbo naktį ir viršvalandinio darbo apskaita yra tvarkoma ir apmokama įprastiniu darbo laiko rėžimu arba įstaigos vadovo pageidavimu toks dirbtas laikas pridedamas prie kasmetinių atostogų.

18. Pedagoginio darbo stažas apskaičiuojamas sumuojant laikotarpius, kai buvo dirbamas pedagoginis darbas. Pareigybių, kurias atliekant darbas laikomas pedagoginiu ir įskaitomas į pedagoginio darbo stažą, sąrašą tvirtina Lietuvos Respublikos švietimo, mokslo ir sporto ministras.

19. Pedagoginio darbo stažas, įgytas kitose įmonėse, įstaigose ar organizacijose, yra vertinama tik tuo atveju, kai švietimo įstaigos vadovas pateikia pažymą ar kitą dokumentą pagrindžiantį jo įgytą patirtį.

**IV SKYRIUS**

**MOKYKLŲ VADOVŲ PAREIGINĖ ALGA**

20. Mokyklos vadovų pareiginės algos koeficientas nustatomas pagal Įstatymo 2 priedo VIII skyriuje patvirtintus koeficientus, atsižvelgiant į mokyklos veiklos sudėtingumą.

21. Mokyklų vadovų pareiginės algos koeficientai dėl veiklos sudėtingumo didinami 5–10 procentų:

21.1. jeigu ikimokyklinio ugdymo įstaigose, bendrojo ugdymo mokyklose, išskyrus Aprašo 22.1. ir 22.2 papunkčiuose nurodytas mokyklas, ugdoma (mokoma):

21.1.1. 10–15 mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, mokyklos vadovo pastoviosios dalies koeficientas didinamas 5 procentais;

21.1.2. 16 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių, mokyklos vadovo pastoviosios dalies koeficientas didinamas 10 procentų;

21.1.3. pareiginės algos koeficientas didinamas, įstaigos vadovui pateikus informaciją, suderintą su Rokiškio rajono švietimo centru, apie įstaigoje ugdomų mokinių, dėl įgimtų ar įgytų sutrikimų turinčių didelių ar labai didelių specialiųjų ugdymo poreikių, skaičių;

21.2. jeigu mokykloje ugdoma (mokoma) 10 užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, mokyklos vadovo pastoviosios dalies koeficientas didinamas 10 procentų dvejus metus nuo mokinio mokymosi pagal bendrojo ugdymo programas pradžios Lietuvos Respublikoje.

22. Mokyklų vadovų pareiginės algos koeficientai dėl veiklos sudėtingumo didinami 5–20 procentų:

22.1. Mokyklų, skirtų mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, ar mokyklų, turinčių padalinių, skirtų mokiniams, dėl įgimtų sutrikimų turintiems didelių ar labai didelių specialiųjų ugdymosi poreikių, vadovams pastoviosios dalies koeficientas didinamas 15 procentų;

22.2. mokyklų, kurios turi skyrius, skirtus mokiniams, dėl nepalankių aplinkos veiksnių turintiems specialiųjų ugdymosi poreikių, vadovams pastoviosios dalies koeficientas didinamas 15 procentų.

23. Mokyklų vadovų pareiginės algos pastoviosios dalies koeficientai dėl veiklos sudėtingumo gali būti didinami, atsižvelgiant į šiuos kriterijus:

23.1. mokyklų vadovams, kurie vadovauja švietimo įstaigoms, kurių organizacijos struktūra sudėtinga (skyriai, padaliniai):

23.1.1. už padalinį – 3 procentais;

23.1.2. už skyrių, kuriame įgyvendinamos tos pačios ugdymo programos kaip vadovaujamoje mokykloje – 5 procentais;

23.1.3. už skyrių, kuriame įgyvendinamos kitos ugdymo programos nei vadovaujamoje mokykloje – 10 procentų;

23.2. mokyklos vadovui, kuris vadovauja bazinei mokyklai brandos egzaminų vykdymui – 2 procentais;

23.3. už respublikinių projektų inicijavimą ir vykdymą, kurių metinis biudžetas 5 tūkstančiai eurų ir daugiau (kai projekto rengėjas ir vadovas yra mokyklos vadovas ir jam nėra numatytas apmokėjimas iš projektui finansuoti skirtų lėšų) – 5 procentais;

23.4. už tarptautinių projektų inicijavimą ir vykdymą, kurių metinis biudžetas 5 tūkstančiai eurų ir daugiau (kai projekto rengėjas ir vadovas yra mokyklos vadovas ir jam nėra numatytas apmokėjimas iš projektui finansuoti skirtų lėšų) – 10 procentų;

23.5. atsiradus kitiems 23.1–23.4 papunkčiuose nenumatytiems ypač svarbiems įstaigos veiklai kriterijams – 2 procentais;

23.6. jeigu mokyklos vadovo veikla atitinka du ir daugiau Aprašo 21–23 punktų papunkčiuose nustatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.

24. Mokyklos vadovo pareiginės algos koeficientas nustatomas iš naujo:

24.1. pasikeitus mokinių skaičiui;

24.2. pasikeitus pedagoginio darbo stažui;

24.3. pasikeitus veiklos sudėtingumui;

25. Mokyklos vadovas argumentuotą prašymą dėl pareiginės algos pastoviosios dalies koeficiento pakeitimo Aprašo 24 punkto papunkčiuose numatytais atvejais teikia Savivaldybės merui, suderinęs su savivaldybės administracijos Švietimo ir sporto skyriumi.

**V SKYRIUS**

**ŠVIETIMO PAGALBOS ĮSTAIGŲ VADOVŲ PAREIGINĖ ALGA**

26. Švietimo pagalbos įstaigų vadovų, kurių darbas laikomas pedagoginiu, pareiginės algos pastoviosios dalies koeficientų dydžiai nustatomi pagal Įstatymo 2 priedo X skyriuje patvirtintus koeficientus, atsižvelgiant į įstaigos pareigybių sąraše nustatytą darbuotojų pareigybių skaičių ir vadovaujamojo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms, organizacijoms ir (ar) jų padaliniams.

27. Švietimo pagalbos įstaigų vadovų, pareiginės algos pastoviosios dalies koeficientai gali būti didinami dėl veiklos sudėtingumo, atsižvelgiant į šiuos kriterijus:

27.1. už padalinį – 3 procentais;

27.2. už padalinį, kuriame atliekamos Rokiškio rajono savivaldybės mastu ypatingos svarbos, sudėtingos ir reikšmingos užduotys– 15 procentų;

27.3. už vykdomas veiklas su senjorais – 5 procentais;

27.4. už tarptautinių projektų inicijavimą ir vykdymą, kurių metinis biudžetas 5 tūkstančiai eurų ir daugiau (kai projekto rengėjas ir vadovas yra įstaigos vadovas ir jam nėra numatytas apmokėjimas iš projektui finansuoti skirtų lėšų) – 10 procentų;

27.5. už respublikinių projektų inicijavimą ir vykdymą, kurių metinis biudžetas 5 tūkstančiai eurų ir daugiau (kai projekto rengėjas ir vadovas yra įstaigos vadovas ir jam nėra numatytas apmokėjimas iš projektui finansuoti skirtų lėšų) – 5 procentais;

27.6. atsiradus kitiems 27.1–27.5. papunkčiuose nenumatytiems ypač svarbiems įstaigos veiklai kriterijams – 2 procentais;

28. Jeigu švietimo pagalbos įstaigos vadovo veikla atitinka du ir daugiau 27 punkto papunkčiuose nustatytų kriterijų, jo pareiginės algos pastoviosios dalies koeficientas gali būti didinamas ne daugiau kaip 25 procentais.

29. Švietimo pagalbos įstaigos vadovo pareiginės algos pastoviosios dalies koeficientas nustatomas iš naujo:

29.1. pasikeitus vadovaujamo darbo patirčiai;

29.2. pasikeitus biudžetinės įstaigos darbuotojų pareigybių skaičiui;

29.3. pasikeitus veiklos sudėtingumui.

30. Švietimo pagalbos įstaigos vadovas argumentuotą prašymą dėl pareiginės algos pastoviosios dalies koeficiento pakeitimo pagal 29 punkto papunkčiuose numatytais atvejais teikia savivaldybės merui, suderinęs su savivaldybės administracijos Švietimo ir sporto skyriumi.

**VI SKYRIUS**

**PRIEMOKŲ DYDŽIAI IR JŲ SKYRIMO TVARKA**

31. Švietimo įstaigų vadovams, gali būti skiriamos šios priemokos:

31.1. už pavadavimą, kai raštu pavedama laikinai atlikti kito darbuotojo ar vadovo pareigybei nustatytas funkcijas;

31.2. už papildomų raštu suformuluotų užduočių atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos;

31.3. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, kai neviršijama nustatyta darbo laiko trukmė.

32. Kiekviena priemoka, nurodyta Aprašo 31.1–31.3 papunkčiuose, negali būti mažesnė kaip 30 procentų pareiginės algos, o jų suma negali viršyti 80 procentų pareiginės algos. Priemokos dydis nustatomas įvertinus papildomo darbo krūvio ar papilomų pareigų, užduočių apimtis, sudėtingumą, svarbumą, intensyvumą.

33. Priemokos terminas gali būti nustatomas iki tam tikros kalendorinės datos arba iki tam tikrų aplinkybių atsiradimo ar pasibaigimo, bet ne ilgiau nei iki kalendorinių metų pabaigos, išskyrus priemokas, kurios mokamos iki tam tikrų aplinkybių atsiradimo ar pasibaigimo.

34. Konkrečius priemokos dydžius Švietimo įstaigos vadovui nustato Rokiškio rajono savivaldybės meras.

**VII SKYRIUS**

**SKATINIMO PRIEMONĖS, JŲ SKYRIMO TVARKA**

35. Už nepriekaištingą pareigų ir (ar) ypatingos svarbos užduoties atlikimą Švietimo įstaigų vadovai, gali būti skatinami šiomis skatinimo priemonėmis, neviršijant įstaigai darbo užmokesčiui skirtų lėšų, Savivaldybės mero potvarkiu:

35.1. padėka;

35.2. iki 2 pareiginių algų dydžio pinigine išmoka už asmeninį išskirtinį indėlį įgyvendinant biudžetinei įstaigai nustatytus tikslus arba už pasiektus ir įgyvendintus uždavinius (tačiau ne dažniau kaip du kartus per kalendorinius metus);

35.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;

35.4. vienkartine pinigine išmoka Vyriausybės nustatyta tvarka;

35.5. finansuojant kvalifikacijos tobulinimą ne didesne kaip Įstaigos vadovo vienos pareiginės algos dydžio suma per metus;

35.6. kintamąja dalimi. Kintamoji dalis (nustatoma atlikus veiklos vertinimą už 2023[[2]](#footnote-2) metus ir galioja iki kasmetinio veiklos vertinimo už 2024 metus);

36. Prie 35.2–35.6. papunkčiuose nustatytų skatinimo priemonių papildomai gali būti skiriama padėka.

37. Švietimo įstaigų vadovai, jeigu buvo nustatyta, kad per 6 mėnesius jie padarė darbo pareigų pažeidimą, gali būti neskatinami, išskyrus atvejį, kai Švietimo įstaigos vadovo veikla vertinama kaip viršijanti lūkesčius, o Viešųjų ir privačių interesų derinimo įstatymo 23 straipsnyje nustatytais atvejais – neskatinami.

38. Ypatingos svarbos užduotimi laikoma:

38.1. švietimo įstaigos vardo garsinimas ar žinomumo didinimas nacionaliniu mastu;

38.2. naujos iniciatyvos ar nauja projektinė veikla, kurių metu aktyviai ir gausiai įtraukiama rajono bendruomenė.

38.3. inovatyvių priemonių, kurios reikšmingai įtakoja įstaigos teikiamų paslaugų kokybę ar įstaigos ekonominius rodiklius, įdiegimas;

39. Skatinimo priemonės švietimo įstaigos vadovui gali būti skiriamos Rokiškio rajono savivaldybės administracijos Švietimo ir sporto skyriaus vedėjo, vadovų asociacijos ar vadovų profesinės sąjungos siūlymu.

**VIII SKYRIUS**

**PAREIGINĖS ALGOS NUSTATYMAS, ATLIKUS TARNYBINĖS VEIKLOS VERTINIMĄ**

40. Švietimo įstaigos vadovų veikla vertinama vadovaujantis Įstatymo atitinkamų kitų teisės aktų nustatyta tvarka.

41. Kai vadovo veikla įvertinama kaip viršijanti lūkesčius, Savivaldybės mero sprendimu gali būti:

41.1. nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnis negu Įstatymo 2 priedo VIII ar X skyriuje vadovo pareigybei nustatytas didžiausias pareiginės algos koeficientas;

41.2. taikomos Aprašo 35 punkte nustatytos skatinimo priemonės.

42. Kai įstaigos vadovo veikla įvertinama kaip neatitinkanti lūkesčių, Savivaldybės mero sprendimu gali būti:

42.1. švietimo įstaigos vadovui nustatomas mažesnis pareiginės algos koeficientas, taikant ne mažiau kaip 0,06 ir ne dagiau kaip 0,18 mažesnį pareiginės algos koeficientą, tačiau ne mažesnį negu vadovo pareigybei Įstatymo 2 priedo VIII ar X skyriuje nustatytas mažiausias pareiginės algos koeficientas;

42.2. švietimo įstaigos vadovas perkeltas į žemesnes pareigas toje pačioje įstaigoje, jei tai neprieštarauja Lietuvos Respublikos viešųjų ir privačių interesų derinimo įstatymo 23 straipsniui, arba 42.3 papunktyje numatytos priemonės;

42.3. sudaromas ne trumpesnės negu 2 mėnesių ir ne ilgesnės negu 6 mėnesių trukmės švietimo įstaigos vadovo veiklos gerinimo planas (pridedama).

43. Kai vadovo veikla įvertinama kaip atitinkanti lūkesčius, jo teisinė padėtis nesikeičia. kai vadovo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau jam nustatomas privalomas kvalifikacijos kėlimas.

**IX SKYRIUS**

**MATERIALINIŲ PAŠALPŲ SKYRIMAS**

44. Švietimo įstaigos vadovui gali būti skiriama materialinė pašalpa, jei jo materialinė būklė tapo sunki:

44.1. dėl jo paties ligos, artimųjų giminaičių, sutuoktinio, partnerio (kai partnerystė įregistruota įstatymų nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėju ar rūpintoju įstatymų nustatyta tvarka yra paskirtas Įstaigos vadovas, ligos, stichinės nelaimės ar turto netekimo, jeigu yra pateiktas Įstaigos vadovo rašytinis prašymas ir atitinkamą aplinkybę patvirtinantys dokumentai, skiriama iki 3 minimalių mėnesinių algų dydžio materialinė pašalpa;

44.2. artimųjų giminaičių, sutuoktinio, partnerio (kai partnerystė įregistruota įsakymu nustatyta tvarka), sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėju ir rūpintoju įstatymų nustatyta tvarka yra paskirtas Įstaigos vadovas, mirties atveju, jeigu yra pateiktas Įstaigos vadovo rašytinis prašymas ir atitinkamą aplinkybę patvirtinantys dokumentai, skiriamas iki 3 minimalių mėnesinių algų dydžio materialinė pašalpa;

44.3. mirus įstaigos vadovui, jo šeimos nariams (sutuoktiniui, vaikams (įvaikiams), motinai (įmotei), tėvui (įtėviui), seneliui, kitiems giminaičiams, kurie su mirusiuoju turėjo artimą ryšį ir (ar) gyveno kartu, išmokama iki 5 minimalių algų dydžio materialinė pašalpa, jeigu yra šeimos narių rašytinis prašymas ir pateikti mirties faktą patvirtinantys dokumentai.

45. Materialinę pašalpą įstaigos vadovui ar jo šeimos skiria Savivaldybės meras.

46. Materialinė pašalpa įstaigos vadovui ar jo šeimos narias mokama iš Įstaigos vadovo vadovaujamos biudžetinės įstaigos lėšų.

**X SKYRIUS**

**BAIGIAMOSIOS NUOSTATOS**

47. Aprašas gali būti keičiamas, papildomas, panaikinamas Savivaldybės mero potvarkiu.

48. Prieš keičiant Aprašą, vykdomas Švietimo įstaigų vadovų informavimo ir konsultavimo procedūros Lietuvos Respublikos darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės biudžetinių švietimo įstaigų vadovų darbo apmokėjimo sistemos aprašo

priedas

**ROKIŠKIO RAJONO SAVIVALDYBĖS BIUDŽETINIŲ ŠVIETIMO ĮSTAIGŲ VADOVŲ VEIKLOS REZULTATŲ GERINIMO PLANAS**

|  |  |  |  |
| --- | --- | --- | --- |
|   | direktoriaus (-ės) |   |   |
| (Biudžetinės švietimo įstaigos pavadinimas) |  | (Biudžetinės švietimo įstaigos vadovo, kuriam sudaromas planas, vardas, pavardė) |
|   | veiklos rezultatų gerinimo planas sudaromas  |  |
|  |  |  |  |
|  |   |   |   |   |   | laikotarpiui. |
| (laikotarpis, kuriam nustatomas veiksmų gerinimo planas) |  |  |
| Veiklos gerinimo plano  | tikslas: |   |   |   |   |
|  |  |  |  |  |  |  |  |
|   |   |   |   |   |   |   | . |
|  |  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Valdymo tobulinimo, veiklos efektyvumo didinimo sritis** | **Sprendžiamos problemos, tikslai** | **Priemonės ir tikslai problemai šalinti** | **Priemonių ir veiksmų įgyvendinimo terminas** | **Siekiamas rezultatas** | **Pastabos** |
|  |  |  |  |  |  |  |
|  |  |  |  |  |  |  |

Kitas veiklos gerinimo plane numatytų pasiektų tarpinių rezultatų aptarimas numatomas: \_\_\_\_\_\_\_\_\_\_\_\_\_\_\_\_\_\_\_\_ .

Su veiklos gerinimo plano sudarymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Savivaldybės meras \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Veiklos vertinimas už 2023 metus atliekamas pagal tvarką, nustatytą iki 2024 m. sausio 1 d. [↑](#footnote-ref-1)
2. Veiklos vertinimas už 2023 metus atliekamas pagal tvarką, nustatytą iki 2024 m. sausio 1 d. [↑](#footnote-ref-2)